राष्ट्रीय सुरक्षा मंच के वक्ता केरल सरकार पर जमकर बरसे
कोरबा | केरल में लाल आतंक का आरोप लगाते हुए राष्ट्रीय सुरक्षा मंच के वक्ताओं ने सरकार पर जमकर निशाना साधा। इस दौरान उन्होंने आरएसएस व उनके समर्थक कार्यकर्ताओं पर हो रहे लगातार हमले पर विरोध जताया। देशव्यापी एक दिवसीय धरना के तहत यह विरोध प्रदर्शन किया गया।
सुभाष चौक में राष्ट्रीय सुरक्षा मंच के नेतृत्व में यह धरना दिया गया। इसमें आरएसएस के जिला प्रमुख जुड़ावन सिंह ठाकुर समेत अन्य संस्था प्रमुख, बीएमएस के प्रदेश अध्यक्ष सत्येन्द्र दुबे, पूर्व महापौर जोगेश लांबा, पूर्व विधायक बनवारीलाल अग्रवाल, भाजयुमो जिलाध्यक्ष मनोज मिश्रा समेत बड़ी संख्या में भाजपा, बीएमएस के पदाधिकारी व कार्यकर्ता भी उपस्थित थे। इस दौरान वक्ताओं ने हिन्दूवादी संगठनों पर लगातार हमला होने पर चिंता जताई। विशेषकर केरल में आरएसएस व उसके समर्थक सदस्यों की हत्या और लगातार हो रहे हमले की निंदा करते हुए कार्रवाई की मांग की। वक्ताओं के उद्बोधन के बाद हाथों में तख्तियां लिए रैली निकाली गई। मुख्य मार्ग से होते हुए यह रैली कलेक्टोरेट पहुंची। यहां उन्होंने राष्ट्रपति के नाम का ज्ञापन सौंपा।
धरना प्रदर्शन में शामिल राष्ट्रीय सुरक्षा मंच के वक्ताओं ने सरकार पर जमकर निशाना साधा।
hin_Deva hin_Deva hin_Deva hin_Deva